Diari Oficial de la Generalitat Valenciana


Sumari del DOGV 6666, del 07-12-2011 (2011/11303)

Notificació de la sentència dictada en el judici de divorci contenciós número 334/2010.
---------------------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11196


Organisme emissor
:   Jutjat de Primera Instància número 4 de Mislata

Tipus de document
:   Edicte

Notificació de la sentència dictada en el judici de divorci contenciós número 334/2010. [2011/11779]  
Divorci contenciós 000334/2010   
Demandant: Boro Montroy Ferrer.  
Procurador: Raúl Martínez Giménez.  
Demandada: Adriana Patria Gallego Torres.  
Domicili: Avinguda de Ciudad de Quito, 64/81, Bogotà.   
Rosa Salvador Cano secretària del Jutjat de Primera Instància número 4 de Mislata, faig saber:  
Que en el judici que es tramita en aquest Jutjat, les dades particulars del qual consten en la capçalera d'aquest edicte, s'ha dictat la sentència que té l'encapçalament i la dispositiva que, literalment, són com segueix:  
«Sentència número 76/2011  
Mislata, 20 de maig de 2011   
Verónica Chuliá Belenguer, jutgessa del Jutjat de Primera Instància número 4 de Mislata, he vist aquestes actuacions de judici verbal de divorci seguides en aquest Jutjat amb el número 334/2010, a instàncies de Boro Montroy Ferrer, representat pel procurador el senyor Martínez Jiménez, contra Adriana Patricia Gallego Torres, declarada en rebel·lia com a resultat de la seua incompareixença en aquestes actuacions, i en què ha sigut part el Ministeri Fiscal.  
Dispositiva  
Estime de forma parcial la demanda plantejada per Boro Montroy Ferrer contra Adriana Patricia Gallego Torres (rebel), declare dissolt, per causa de divorci, el matrimoni contret pels cònjuges a què es fa referència, amb tots els efectes legals, i dispose l'adopció de les mesures definitives següents:   
1. La revocació dels consentiments i poders que qualsevol dels cònjuges haguera atorgat a l'altre, i cessa tota la possibilitat de vincular béns privatius de l'altre en l'exercici de la potestat domèstica.  
  
2. L'atribució de la guarda i custòdia del fill menor del matrimoni a la seua mare Adriana Patricia Gallego Torres, però exercint conjuntament ambdós progenitors la pàtria potestat sobre el fill menor.  
3. S'atribueix a l'espòs demandant un règim de visites, que consisteix, com a mínim, a dues visites a l'any, que coincidiran amb les vacances escolars de major durada del primer semestre de l'any i les vacances escolars de major durada del segon semestre, totes aquestes a mitges, i segons el calendari escolar de Colòmbia.   
4. Es declara dissolta la societat de guanys.   
5. No es fixa pensió d'aliments, ni distribució de despeses.   
Tot això sense fer una especial condemna en les costes d'aquest procediment i, una vegada siga ferma aquesta resolució, remeteu-ne una testimoniança al registre civil don conste inscrit el matrimoni, perquè l'anoten al marge.   
Aquesta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent i se'n portarà una testimoniança a les actuacions originals, i que es notificarà a les parts, fent-los saber que contra aquesta sentència podran presentar en aquest Jutjat un recurs d'apel·lació, dins dels cinc dies següents al que es notifique. Ho pronuncie, mane i firme.  
S'informa a les parts de la necessitat de constituir el dipòsit per a recórrer, així com que aquesta constitució és un requisit indispensable per a recórrer.  
La constitució de dipòsit es realitzarà en el compte de consignacions d'aquest Jutjat siti a l'oficina de Banesto de Mislata, amb el número de compte 4287-0000, en què cal especificar en el camp "Concepte" que es tracta d'un "Recurs", seguit del codi i tipus concret de recurs de què es tracte.  
Relació dels diferents tipus de recursos:  
00 civil-reposició (25 euros).  
01 civil-revisió de resolució secretari judicial (25 euros).  
02 civil-apel·lació (50 euros).  
03 civil-queixa (30 euros).  
04 civil-extraordinari per infracció processal (50 euros).  
05 civil-rescissió de sentència ferma a instàncies de rebel (50 euros).  
06 civil-cassació (50 euros).  
Aquesta és la sentència, que pronuncie, mane i firme.  
Publicació. La sentència anterior ha sigut llegida i publicada el magistrat jutge que la va dictar, de forma legal, i en el dia de la seua data. En done fe».   
I perquè valga de notificació de forma legal a la demandada Adriana Patricia Gallego Torres, que es troba en parador ignorat, expedisc aquest edicte.  
  
Mislata, 19 d'octubre de 2011.- La secretària: Rosa Salvador Cano.